Achelojas (upė)

Achelojas () – upė pietvakarių Graikijoje, sudaro ribą tarp istorinių Etolijos ir Akarnanijos regionų. Prasideda Pindo kalnuose, Lakmo masyvo papėdėje, 2200 m aukštyje virš jūros lygio. Teka į pietus, prateka didelius Kremastos, Kastrakio ir Strato tvenkinius. Įteka į Jonijos jūrą ties Patrų įlankos žiotimis, į vakarus nuo Mesologiono.

Didžiausi intakai: Aspropotamas, Agrafiotis, Megdovas, Dimikas. Upės aukštupio slėnyje yra kanjonų, žemupyje teka pelkėtais plotais. Upės vanduo naudojamas drėkinimui.

Senovės graikų mitologijoje su upe buvo susietas dievas Achelojus.

Graikijos upės